Case ID: 1054401
Sentence 19: Cəmiyyətin təftiş komissiyasının (müfəttişin) cəmiyyətin maliyyə-təsərrüfat fəaliyyətini yoxlamaq və bu məqsədlə cəmiyyətin fəaliyyətinə aid olan bütün sənədləri əldə etmək hüququ vardır.Təftiş komissiyasının (müfəttişin) tələbi ilə direktorlar şurasının (müşahidə şurasının) və ya kollegial icra orqanının rəhbəri (üzvləri), təkbaşına rəhbər, kənar idarəçi şifahi və ya yazılı formada zəruri məlumatları təqdim etməyə borcludurlar.Həmin Məcəllənin 91-3.5-ci maddəsinə əsasən cəmiyyətin təftiş komissiyası (müfəttiş) varsa, bu nəzarət orqanının rəyi olmadan cəmiyyətin iştirakçılarının ümumi yığıncağı cəmiyyətin illik hesabatlarını və mühasibat balanslarını təsdiq edə bilməz, habelə mənfəət və zərərin bölüşdürülməsinə dair qərar qəbul edə bilməz.Sadalan normalardan aydın olduğu kimi, məhdud məsuliyyətli cəmiyyətin cari fəaliyyətinə rəhbərlik cəmiyyətin iştirakçılarının ümumi yığıncağı tərəfindən və ya nizamnamə ilə müvəkkil edilmiş digər orqan tərəfindən təyin edilən icra orqanı (kollegial və (və ya) təkbaşçı) tərəfindən həyata keçirilir və cəmiyyətin öhdəlikləri üzrə cəmiyyətin təsisçiləri deyil, məhz icra orqanı (kollegial və (və ya) təkbaşçı) məsuliyyət daşıyır.